b'\n_START_ARTICLE_\nEinsatzstab Reichsleiter Rosenberg\n_START_PARAGRAPH_\nEinsatzstab Reichsleiter Rosenberg, ERR, var en tysk nazistisk specialstyrke, som blev grundlagt den 17. juli 1940. Den havde til opgave at plyndre de af Nazi-Tyskland okkuperede omr\xc3\xa5der for bl.a. kunstskatte og v\xc3\xa6rdifuld litteratur. H\xc3\xb8jeste ansvarlige var Alfred Rosenberg. Han ledede organisationen i kraft af at styre NSDAPs udenrigspolitiske amt; Au\xc3\x9fenpolitischen Amt der NSDAP (APA).'